Міністэрства юстыцыі Рэспублікі Беларусь

**Міністэрства юстыцыі Рэспублікі Беларусь** (***Мінюст Беларусі***) — ведамства ўраду Беларусі, упаўнаважанае ажыццяўляць парадкаванне справаводства. Міністр юстыцыі прызначаецца і здымаецца з пасады Прэзідэнтам Рэспублікі Беларусь. 22 красавіка 2024 года на пасаду міністра прызначаны Яўген Іосіфавіч Каваленка.

## Склад 
# Цэнтральны апарат — 2 галоўныя ўпраўлення, 11 упраўленняў, 1 дэпартаменце і 1 аддзел;
# управы юстыцыі абласцей і Мінска;
# натарыяльныя канторы і архівы;
# Рэспубліканскі працоўны арбітраж.

## Задачы 
# парадкаванне калектыўных рабочых спрэчак, архіўнай справы і справаводства;
# удзел у прававым забеспячэнні заканадаўчай дзейнасці прэзідэнта, Нацыянальнага сходу і ўраду;
# праўная ацэнка пастаноў Нацыянальнага банка, Акадэміі навук, ведамстваў ураду, Радаў і выканаўчых камітэтаў абласцей і Мінску;
# узгадненне праўных ацэнак і праверак правамоцнасці абласнымі ўправамі юстыцыі пастановаў мясцовых Радаў і выканаўчых камітэтаў;
# наладжанне атрымання, захоўвання і распаўсюджвання судамі і падпарадкаванымі ўстановамі поўных, праўдзівых і своечасовых праўных звестак;
# кіраванне і нагляд за натарыятам;
# кіраванне і нагляд за ўлікам актаў грамадзянскага стану;
# улік і нагляд за выкананнем устаноўчых дакументаў палітычных партый, прафесійных саюзаў, грамадскіх аб’яднанняў, міжнародных фондаў, Беларускай гандлёва-прамысловай палаты, Беларускай натарыяльнай палаты і міжнародных трацейскіх судоў;
# узгадненне і нагляд за ўлікам і касаваннем прадпрыемстваў, негандлёвых устаноў і індывідуальных прадпрымальнікаў;
# вядзенне адзінага ўліку юрыдычных асоб і індывідуальных прадпрымальнікаў;
# забеспячэнне і перанавучанне супрацоўнікаў абласных, гарадскіх і раённых судоў, а таксама Беларускага ваеннага і міжгарнізонных судоў;
# нагляд за даследаваннямі ў галіне крыміналістыкі, дакументазнаўства, архівазнаўства, археаграфіі і судовай экспертызы, а таксама забеспячэнне ўкаранення сваіх парадаў у дзейнасць судоў і ўстаноў Дзяржаўнай архіўнай службы;
# наладжанне юрыдычных паслуг.

## Паўнамоцтвы 
# запыт ва ўстановах звестак аб справаводстве;
# стварэнне з ліку дзяржаўных спецыялістаў нарадаў для распрацоўкі заканадаўства, пастановаў ураду і міжнародных дамоў;
# перадача паўнамоцтваў падначаленым установам;
# устанаўленне наўпроставых сувязяў з адпаведнымі ўстановамі іншых дзяржаў і міжнароднымі арганізацыямі;
# ухваленне загадаў аб касаванні дапушчаных Нацыянальным банкам, Акадэміяй навук, ведамствамі ўраду, Радамі і выканаўчымі камітэтамі абласцей і Мінску парушэнняў парадку падрыхтоўкі, ухвалення, уліку і ацэнкі заканадаўства;
# падача прапаноў ва ўрад аб касаванні пастаноў яго ведамстваў, прэзідэнту аб прыпыненні пастаноў мясцовых Радаў або касаванні пастаноў мясцовых органаў выканаўчай улады, у Савет Рэспублікі аб касаванні пастановаў мясцовых Радаў;
# падача ва ўрад прапаноў аб звальненні падначаленых яму чыноўнікаў за невыкананне ведамасных загадаў;
# стварэнне, пераўтварэнне і касаванне падпарадкаваных устаноў;
# праверка ва ўстановах справаводсства і архіўнай справы.

## Міністры 
* Леанід Андрэевіч Дашук (21 лютага 1991 — 4 лютага 1994)
* Валянцін Алегавіч Сукала (27 кастрычніка 1994 — 8 студзеня 1997)
* Генадзь Мікалаевіч Варанцоў (23 студзеня 1997 — 21 верасня 2001)
* Віктар Рыгоравіч Галаванаў (1 кастрычніка 2001 — 4 кастрычніка 2011)
* Алег Леанідавіч Сліжэўскі (13 снежня 2011 — 18 кастрычніка 2021)
* Сяргей Мікалаевіч Хаменка (18 кастрычніка 2021 — 11 красавіка 2024)
* Яўген Іосіфавіч Каваленка (з 22 красавіка 2024)

## Гл. таксама 
* Міністэрства юстыцыі БССР
* Міністры юстыцыі Рэспублікі Беларусь
* Народныя камісары і міністры юстыцыі БССР

## Крыніцы 
## Спасылкі 
* Міністэрства юстыцыі Беларусі 

Юстыцыя
Катэгорыя:З’явіліся ў 1991 годзе
Катэгорыя:Права Беларусі
Катэгорыя:Калектарная вуліца (Мінск)